### | | | | --- | --- | | | | | --- | | **Byråd** 29. januar 2019 Sagsnr. 710-2018-51998 Dok.nr. 710-2019-14551 Sagsbehandler DPMHEN | | 4.                   Godkendelse af Risikobaseret Dimensionering - Beredskab & Sikkerhed - Randers, [adresse], [adresse] - Åbent

###

|  |  |
| --- | --- |
| Tidl. politisk behandling | BE-K, 26.11.18, pkt. 4 |
| Forventet sagsgang | ØK, BY |
| Lovgrundlag | Beredskabsloven, Bekendtgørelse om risikobaseret kommunalt redningsberedskab |

###

**SAGENS INDHOLD**

Byrådet skal i denne sag godkende den risikobaserede
dimensioneringsplan (forkortet RBD) for beredskabet i det fælleskommunale
selskab Beredskab & Sikkerhed – Randers, [adresse], [adresse].

Den risikobaserede dimensionering fastlægger
redningsberedskabets organisation, virksomhed, dimensionering og materiel på
grundlag af risikoprofilen og det politisk fastsatte serviceniveau. Planen
skal, jf. beredskabsloven, godkendes mindst én gang i hver valgperiode eller ved
større ændringer. Planen er senest godkendt af Byrådet i januar 2016 ved
dannelsen af det fælleskommunale beredskab. Dette forslag til RBD indeholder
kun mindre ændringer.

Den risikobaserede dimensioneringsplan er vedlagt som
bilag. Herudover er der også vedlagt et ændringsnotat, der beskriver de
væsentligste ændringer i forhold til den hidtil gældende RBD fra 2016.

Beredskabskommissionen har 26. november 2018 indstillet forslaget
til den risikobaserede dimensionering godkendt og fremsender hermed indstillingen
til de fire byråds behandling. Beredskabskommissionens sagsfremstilling er
vedlagt som bilag.

**VURDERING**

De overordnede principper, som den risikobaserede
dimensionering fastsættes efter, fastholdes uændret. Ligeledes fastholdes Borris Henriksen,
hvor der i de fire kommuner er i alt 15 stationer. Der vil fortsat være 2
døgndækkende indsatsledervagter.

Responstiderne er ligeledes uændrede. Responstiden opgøres
som tiden fra alarmmodtagelse til det første køretøj ankommer på skadesstedet.
I 95% af udrykningerne skal det første køretøj være fremme indenfor 10 minutter
i byer, der har flere end 5.000 indbyggere, 17 minutter til byer med mindst 500
indbyggere og 22 minutters responstid til øvrige områder.

Risikoprofilen er opdateret med den kommende letbane mellem
[adresse] og [adresse]. Letbanen er elektrisk drevet, hvilket betyder, at
efteruddannelse af personalet og særligt Janni Mogensen er nødvendigt, hvilket
den nye RBD tager højde for.

I forbindelse med automatiske brandalarmer fra institutioner
med plejekrævende beboere har man hidtil kørt med *reduceret udrykning*. Ved
modtagelse af alarmen har beredskabets vagtcentral automatisk afsendt én
holdleder og 3 brandmænd, men samtidig har vagtcentralen også telefonisk
kontaktet plejeinstitutionen for at få mere information om årsagen til
brandalarmen. Dette sker med henblik på at afsende en fuld udrykning, hvis der
er brug for det.

Dette har vist sig uhensigtsmæssigt, idet personalet på den
pågældende institution vil være optaget af at evakuere beboere, hvis der
faktisk er brand. Ydermere er det typisk ikke muligt at få flere oplysninger,
hvis der er alarm i en ældre- eller beskyttet bolig, hvor der ikke er
tilknyttet fast plejepersonale.

Derfor foreslås det, at der fremover sendes et fuldt
udrykningshold bestående af en autosprøjte og en tankvogn med én holdleder og 5
brandmænd.

Beredskab & Sikkerhed og Beredskabsstyrelsen har i
efteråret 2018 været i dialog om planen. En del af Beredskabsstyrelsens
kommentarer er allerede indarbejdet i planen, mens andre kommentarer er taget
til efterretning og indarbejdes i løbet af 2019. Beredskabsstyrelsens
kommentarer er vedlagt som bilag.

**ØKONOMI**

Gebyret for udrykning til blinde alarmer er fastsat i forbindelse
med budgetvedtagelsen for 2019-22. Det følger af beredskabsloven, at gebyrerne
skal være fastsat efter de faktiske omkostninger. Gebyr for udrykning til blinde
alarmer på plejekrævende institutioner tilpasses derfor til den nye
udrykningssammensætning med 1 holdleder og 5 brandmænd i to køretøjer
(Forkortet 1HL+5). Gebyret foreslås fastsat til 8.062 kr. i 2019.

|  |  |
| --- | --- |
| Gebyr 2019 | Beløb |
| Tilslutning af ABA-anlæg | 2.460 kr. |
| Overvågning af ABA-anlæg | 5.573 kr. |
| Udrykning til blind alarm (1HL+3) | 5.730 kr. |
| Udrykning til blind alarm (1HL+5) | 8.062 kr. |

De øvrige ændringer i den risikobaserede dimensioneringsplan
har ingen direkte økonomiske konsekvenser, men kan indeholdes i beredskabets
driftsbudget.

**INDDRAGELSE**

Beredskabsstyrelsen har fremsendt kommentarer til planen 1.
november 2018.

Herudover har beredskabets MED-udvalg også afgivet
udtalelse til planen. Udtalelsen udtrykker opbakning til beslutningen om at øge
udrykningssammensætningen fra 1 holdleder og 3 brandmænd til 1 holdleder og 5
brandmænd.

**INDSTILLING**

Beredskabsdirektøren indstiller til Byrådet:

1.
At forslag til risikobaseret
dimensionering for Beredskab & Sikkerhed – Randers, [adresse], [adresse]
godkendes.

2.
At taksten på 8.062 kr. for udrykning til
blind alarm med 2 køretøjer og 1 holdleder + 5 brandmænd godkendes.

**BESLUTNING**

***Økonomiudvalget, 22. januar 2019:***

Fraværende:Ingen

Indstilles godkendt.

**Bilag**

|  |  |
| --- | --- |
| Beredskabskommissionens sagsfremstilling | 710-2018-456978 |
| Risikobaseret Dimensioneringsplan | 710-2018-450543 |
| Beredskabsstyrelsens udtalelse | 710-2018-450547 |
| Ændringsnotat til risikobaseret dimensioneringsplan | 710-2018-450544 |